14/01/2016 | Administración LocalMunicipal
Ames
Bases reguladoras da convocatoria para a creación dunha bolsa de traballo de traballadores/as sociais do Concello de Ames

ANUNCIO Bases reguladoras da convocatoria para a creación dunha bolsa de traballo de traballadores/as sociais do Concello de Ames Por resolución desta Alcaldía núm.2505/2015, de 29 de decembro, resolveuse a aprobación das bases de selección que rexerán a convocatoria para a creación dunha bolsa de traballo de traballadores/as sociais do Concello de Ames e que se transcriben a continuación: “BASES PARA A CREACIÓN DUNHA BOLSA DE TRABALLO DE TRABALLADORES/AS SOCIAIS DO CONCELLO DE AMES 1. Obxecto. As presentes bases teñen como obxecto regular un procedemento para a creación dunha bolsa de traballo de traballadores/as para a cobertura temporal deste tipo de postos que, por circunstancias ou atendendo a programas concretos, xurdan no Concello de Ames, con excepción das que por disposicións legais non poidan ser obxecto da mesma. A creación desta bolsa de traballo anulará calquera outra que poida existir no Concello de Ames, de características similares e para o mesmo tipo de postos.2. Características dos postos. Causas: interinidades por substitucións de empregados/as, reforzos de servizo e outras contratacións temporais que se precisen para o bo funcionamento dos servizos sociais do Concello de Ames. Área de adscrición: Departamento de Benestar Social do Concello de Ames. Denominación: traballador/a social. Grupo de clasificación profesional (artigo 22.1 do Estatuto dos Traballadores e anexo I do convenio colectivo): II. Nivel: 22. Complemento específico: 8.996,25 euros/anuais. Titulación: diplomatura en traballo social ou asistencia social ou grao correspondente. Outros coñecementos: coñecementos de galego. Contido funcional: − Atender ao público − Dar información, orientación e asesoramento de recursos e lexislación − Realizar seguimento de casos − Realizar visitas domiciliarias − Derivar caso a servizos especializados − Participar na aplicación dos programas deseñados dende a Coordinación Xeral e a Xefatura do servizo − Colaborar e participar puntualmente noutros programas e proxectos propio do departamento. − Calquera outra, correspondente á súa categoría, e propia do departamento no que se integra. Xeira de traballo: a que determine para cada caso concreto a concellaría de Benestar Social.3. Requisitos dos aspirantes. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española, sen prexuízo do disposto no artigo 57 da Lei 7/2007, de 12 de abril, no caso dos nacionais doutros Estados. b) Posuír a capacidade funcional para o desempeño das tarefas. c) Ter cumpridos dezaseis anos. d) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, no que fose separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión, ou en condicións de obtelo na data na que remate o prazo de presentación de solicitudes, do título de diplomado/a en traballo social ou asistencia social ou grao correspondente. f) Conforme aos artigos 54.11 e 56.2 da Lei 7/2007, de 12 de abril, estar capacitado para atender ao cidadán en calquera das linguas oficial de Galicia.4. Presentación de solicitudes. As solicitudes presentaranse, conforme ó modelo que se achega como anexo I, no Rexistro Xeral do Concello ou en calquera dos rexistros establecidos no artigo 38 da Lei 30/1992, de 26 de novembro, de Réxime xurídico da Administracións Públicas e do Procedemento Administrativo Común, durante os dez días hábiles seguintes á publicación do anuncio da convocatoria no Boletín Oficial da Provincia. Con ela acompañarase debidamente cotexadas: – Fotocopia do D. N. I. – Fotocopia da titulación esixida no apartado 3. e). – Declaración xurada de aceptar as bases e de cumprir os requisitos esixidos no apartado 3 das mesmas. – Relación de méritos acompañada dos xustificantes acreditativos dos mesmos. – Xustificante de ter aboados os dereitos de exame. – As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente.5. Dereitos de exame. Os dereitos de exame ascenden á cantidade de 26,91 euros, que deberán ser aboados na conta que ten o Concello na Entidade “Abanca”: ES7620800317703110000116. Os dereitos de exame para calquera dos grupos anteriores, para persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente), terán cota cero.6. Admisión dos aspirantes. Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración a que se achegue con posterioridade ao remate de dito prazo, que será considerada como achega de nova de documentación fora de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Ames.7. Sistema selectivo. A selección consistirá nun concurso- oposición: Fase de concurso: o baremo do concurso será a seguinte: a) Por servizos prestados en idéntico posto en entidades de titularidade pública ou privada, ata un máximo de 3,5 puntos. a.1) En entidades de titularidade pública: 0,1 puntos por mes completo de servizos. a.2) En entidades de titularidade privada: 0,05 puntos por mes completo de servizos. Forma de acreditación dos servizos: fotocopia compulsada do contrato de traballo e certificación de vida laboral expedida pola tesourería xeral da seguridade social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial deberá acreditarse mediante a resolución do nomeamento, a toma de posesión e a certificación da vida laboral expedida pola tesourería xeral da seguridade social. Naqueles casos nos que da documentación anterior non se deduzan claramente as funcións, o aspirante deberá aportar, a maiores, un certificado comprensivo das funcións, grupo e especialidade expedido pola entidade, pública ou privada, na que prestou os servizos que quere que se lle valoren. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. b) Polo coñecemento acreditado do idioma galego (só se valorará o grao superior alegado). b.1) iniciación ou CELGA 2 ou 3: 0,25 punto b.2) perfeccionamento ou CELGA 4: 0,50 punto. Fase de oposición: constará nun único exercicio de carácter eliminatorio. Consistirá na resolución por escrito dun cuestionario tipo test composto por 40 preguntas, mais 3 de reserva con 3 respostas alternativas, sendo só unha delas a correcta, relacionado co contido funcional do posto de traballador/a social e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 60 minutos. A proba cualificarase de 0 a 6 puntos, debéndose obter unha puntuación mínima de 3 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que as respostas incorrectas non restarán puntuación. O número de preguntas acertadas que o Tribunal determine como mínimo para alcanzar os 3 puntos darase a coñecer aos aspirantes antes de comezar a realización da proba. A puntuación final obterase sumando a puntuacións acadada na fase de Oposición e a obtida na fase de Concurso. No caso de empate na puntuación total terase en conta, prioritariamente, a puntuación obtida na fase de Oposición. Esta puntuación final será a que determine o orden de prelación da lista. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia (letra “S”, DOG núm.28 de 11/02/2015). Nos apelidos compostos coa preposición de, da, de la, d’. a mesma non será tida en conta (por exemplo: Iker Francisco Garbutt Rigueira. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. En caso de persistir resolverase mediante sorteo.8. Tribunal cualificador. O Tribunal poderá dispoñer a incorporación de asesores especialistas. Ditos asesores colaborarán co Tribunal unicamente no exercicio das súas especialidades técnicas, tendo voz pero non voto. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, como nas demais normas aplicables.9. Proposta do tribunal. Finalizado o proceso selectivo, o Tribunal fará pública a puntuación total dos/as candidatos/as, propoñendo a confección dunha bolsa de traballo cos/as aspirantes que houberan superado o proceso, por orden descendente de puntuacións.10. Creación da bolsa de traballo. A Alcaldía-Presidencia resolverá a confección da bolsa de traballo composta polos/as aspirantes propostos/as polo Tribunal, por orden descendente de puntuacións.11. Incidencias. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases.12. Publicidade do proceso selectivo. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do Concello. ANEXO I.–MODELO DE SOLICITUDE D./D.ª …………………………………….……………., con DNI n.º ………….………, domicilio a efecto de notificacións en ……………………………………….……., teléfono de contacto ………………………., solicita tomar parte no proceso de selección para a creación dunha bolsa de traballo de traballadores/as sociais convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; 1. Fotocopia do D. N. I. (cotexada) 2. Fotocopia da titulación esixida no apartado 3 (cotexada) 3. Declaración xurada de aceptar as bases e de cumprir os requisitos esixidos no apartado 3 das mesmas.4. Xustificante de ter aboados os dereitos de exame, ou de estar eximido do seu pago conforme ao apartado 5 das bases. Ames, a. de. de 2015. ANEXO II.–TEMARIO 1. Lei 13/2008, de 3 de decembro, de servizos sociais de Galicia. Estrutura, niveis de atención, servizos sociais comunitarios básicos, servizos sociais comunitarios específicos, servizos sociais especializados, equipa profesional de servizos sociais. Profesional de referencia e tarxeta social Galega.2. Decreto 99/2012, de 16 de marzo, polo que se regulan os servizos sociais comunitarios e o seu financiamento. Conceptos xerais.3. Dependencia, Lei 39/2006, de 14 de decembro. Sistema Galego de Atención á Dependencia, requisitos xerais para o acceso ás prestacións e incompatibilidades, valoración e recoñecemento da situación de dependencia nos supostos de emerxencia social, e nos menores de 3 anos. PIA.4. Lei 10/2013, de 27 de novembro, de Inclusión Social de Galicia. Obxecto e natureza. Tipoloxía das axudas.5. Renda de Inclusión Social de Galicia (Lei 10/2013, de 27 de novembro, DOG NÚM.249 de 31/12/2013). 6. Orde do 22 de xaneiro de 2009 pola que se regula o Servizo de Axuda no Fogar de Galicia.7. O traballador social na planificación. Elaboración de programas e proxectos sociais.8. Metodoloxía do Traballo social, concepto e fases do método básico.9. Deontoloxía do Traballo social, código ético do traballador social.10. Lei orgánica 3/2007, de 22 de marzo, para a igualdade efectiva entre homes e mulleres.” Ames, 4 de xaneiro de 2016. O alcalde José M. Miñones Conde